ທ່ານນາງ ​ໂອ​ບາມາ ບຸກ​ເບີກ ໂຄງການຊ່ອຍ​​ເດັກນ້ອຍ​ແມ່ຍິງ ໃຫ້ໄດ້ຮ່ຳຮຽນ ໃນຂະນະທີ່ ຢ້ຽມຢາມເອເຊຍ
ທ່ານນາງ ​ໂອ​ບາມາ ​ໄດ້​ກ່າວ​ວ່າ​ສະຫະລັດ​ແລະ​ຍີ່ປຸ່ນ​ຈະ​ເຮັດ​ວຽກ​ນຳ​ກັນ​ທີ່ທຳນຽບຂາວ ​ໃນ​ໂຄງການ​ທີ່ເອີ້ນວ່າ ​ໃຫ້​ພວກ​ເດັກນ້ອຍ​ແມ່ຍິງ​ໄດ້​ຮຽນ.
ສະຕີໝາຍເລກນຶ່ງສະຫະລັດ ທ່ານນາງ Michelle Obama ຍັງສືບຕໍ່ທຳການຢ້ຽມຢາມຍີ່ປຸ່ນ ບ່ອນທີ່ທ່ານນາງຊັກຊວນ ກ່ຽວກັບການບຸກເບີກທີ່ມີເປົ້າໝາຍທີ່ຈະຊ່ອຍພວກເດັກນ້ອຍ ແມ່ຍິງ ໃນບັນດາປະເທດທີ່ກຳລັງພັດທະນາ ໃຫ້ສຳເລັດ ການສຶກສາ ການກ່າວຄຳປາໄສຄຽງຂ້າງດ້ວຍຄູ່ພາຄີຍີ່ປຸ່ນ ທ່ານນາງ Akie Abe ໃນວັນພະຫັດມື້ນີ້ ທ່ານນາງ ໂອບາມາ ໄດ້ກ່າວວ່າສະຫະ ລັດແລະຍີ່ປຸ່ນຈະເຮັດວຽກນຳກັນທີ່ທຳນຽບຂາວໃນໂຄງການ ທີ່ເອີ້ນວ່າ ໃຫ້ພວກເດັກນ້ອຍແມ່ຍິງໄດ້ຮຽນ ທ່ານນາງ ໂອບາມາກ່າວວ່າ “ການສຶກສາຂອງຂ້າພະເຈົ້າແມ່ນການເລີ້ມຕົ້ນທີ່ແທ້ຈິງຂອງທຸກໆໂອກາດ ໃນຊີວິດຂອງຂ້າພະເຈົ້າ ແຕ່ວ່າ ໃນປະຈຸບັນນີ້ ທຸກໆເດັກນ້ອຍແມ່ຍິງຄືກັນກັບຂ້າພະເຈົ້ານີ້ ແລະຍັງມີອີກຫຼາຍຄົນໃນທົ່ວທຸກມຸມໂລກ ທີ່ມີຄວາມສະຫຼຽວສະຫຼາດມີຄວາມສາມາດ ແລະຫິວໂຫຍໃນຄວາມຢາກຈະກ້າວໜ້າ ຢາກຈະປະສົບຄວາມສຳເລັດ ຄືກັນ ແຕ່ພວກເຂົາເຈົ້າບໍ່ມີໂອກາດທີ່ໄດ້ໄປໂຮງຮຽນ ” ການລິເລີ້ມທີ່ວ່ານີ້ ແມ່ນມີເປົ້າໝາຍທີ່ຈະຊ່ອຍສິດສອນພວກແມ່ ຍິງເດັກນ້ອຍ ຈຳນວນ 62 ລ້ານຄົນ ໃນທົ່ວໂລກ ທີ່ບໍ່ໄດ້ເຂົ້າຮ່ຳ ຮຽນສຶກສາ ຊຶ່ງໄດ້ເປີດເຜີຍ ໂດຍສະຕີໝາຍເລກນຶ່ງແລະສາມີ ຂອງທ່ານນາງເມື່ອບໍ່ດົນມານີ້ ອົງການ Peace Corps ສະຫະລັດ ຈະປະຕິບັດພາລະກິດຄຽງຄູ່ ກັບອົງການອາສາ ສະໝັກເພື່ອການຮ່ວມມືພົ້ນທະເລຂອງຍີ່ປຸ່ນ ຫຼື Japan Oversea Cooperation Volunteers ແລະ ກຸ່ມຊ່ອຍ ເຫຼືອນາໆຊາດອື່ນໆ ເພື່ອຈັດຕັ້ງປະຕິບັດໂຄງການທີ່ວ່ານີ້ ສະຕີໝາຍເລກນຶ່ງສະຫະລັດ ຍັງໄດ້ພົບຫະກັບນາຍົກລັດຖະມົນຕີຍີ່ປຸ່ນ ທ່ານ Shinzo Abe ໃນວັນພະຫັດມື້ນີ້ ນອກນັ້ນທ່ານນາງຍັງມີແຜນການທີ່ຈະພົບກັບເຈົ້າຈັກກະພັດແລະ ມະເຫສີແຫ່ງຍີ່ປຸ່ນ ກ່ອນໜ້າການເດີນທາງໄປຢ້ຽມຢາມຈຸດສຳຄັນຂອງການທ່ອງທ່ຽວ ໃນນະຄອນກຽວໂຕ ໃນວັນສຸກມື້ອື່ນ